**111/2016.(IV.20.) Kgy. sz. határozat**

Szombathely Megyei Jogú Város Közgyűlése a „Javaslat a TOP-6.2.1-15 pályázati felhívás keretében óvoda- és bölcsődefejlesztésekre irányuló pályázatokkal kapcsolatos döntések meghozatalára” című előterjesztést megtárgyalta, és a következő döntéseket hozta:

1. A Közgyűlés a 41/2016. (II.25.) Kgy. sz. határozata 1., 2., 4., 5., 6., 7. és a 8. pontjait visszavonja és elhatározza, hogy az újonnan létrehozandó férőhelyek bővítésére vonatkozóan nem kíván pályázatot benyújtani.
2. A Közgyűlés a TOP-6.2.1-15 kódszámú, a „Családbarát, munkába állást segítő intézmények, közszolgáltatások fejlesztése” című pályázat megvalósítására vonatkozó előzetes – az előterjesztés mellékletét képező - koncepcionális javaslatot az Egyesített Bölcsődei Intézmények és Családi Napközi intézményei és az önkormányzat által fenntartott óvodai intézményi fejlesztések vonatkozásában jóváhagyja. Egyúttal felkéri a polgármestert az elfogadott projekt benyújtására.
3. A Közgyűlés felhatalmazza a Gazdasági és Városstratégiai Bizottságot, hogy az Oktatási és Szociális Bizottság véleménye alapján a fentiek szerint elfogadott projekt tartalmában esetlegesen szükséges módosításokat jóváhagyja.
4. A Közgyűlés nyertes pályázatok esetén felhatalmazza a polgármestert az óvoda és a bölcsődék vonatkozásában a Támogatási Szerződések aláírására.
5. A Közgyűlés felhatalmazza a polgármestert, hogy az előterjesztés melléklete szerint jóváhagyott projektek előkészítésére és végrehajtására vonatkozó szerződéseket a 434/2015. (XII.10) Kgy. sz. határozat 4. pontjának megfelelő eljárásrendben az Önkormányzat és a Savaria Városfejlesztési Nonprofit Kft. között létrejött keretmegállapodás alapján a Kft-vel kösse meg.

**Felelősök:** Dr. Puskás Tivadar polgármester

 Illés Károly alpolgármester

 Koczka Tibor alpolgármester

 Lendvai Ferenc, a Gazdasági és Városstratégiai Bizottság elnöke

 Rettegi Attila, az Oktatási és Szociális Bizottság elnöke

 Dr. Károlyi Ákos jegyző

 (A végrehajtásért felelős:

Szakály Szabolcs, a Városfejlesztési Kabinet vezetője

Stéger Gábor, a Közgazdasági és Adó Osztály vezetője

Lakézi Gábor, a Városüzemeltetési Osztály vezetője)

**Határidő:** 1. pont: azonnal

 2. pont: 2016. április 29.

3. pont: támogató döntését követő Gazdasági és Városstratégiai Bizottság

4. pont: támogató által meghatározott időpont

 5. pont: támogatási szerződés megkötését követően